OpenLLM-France/wikimedia huggingface dataset:
# Charles Bronson (grup musical)

Charles Bronson va ser un grup estatunidenc de powerviolence de DeKalb, actiu des de 1994 fins a 1997. Després de la dissolució alguns dels seus membres es van unir a Los Crudos.
Les seves lletres van tendir cap als comentaris satírics sobre l'escena hardcore punk. Charles Bronson s'ha descrit com un «embull ràpid i cridat de joves alts i prims amb molt a dir». El grup va ser criticat de vegades per la seva visió conceptual tant de les tendències del hardcore com de les escoles d'art.

## Discografia
### Àlbums

* Youth Attack! (1997) – Lengua Armada/Coalition Records
* Complete Discocrappy 2xCD (2000) – Youth Attack Records

### Maquetes i senzills

* Demo Tape (1994)
* Charles Bronson (Diet Rootbeer) 7-inch (1995) – Six Weeks Records/Youth Attack Records
* Charles Bronson / Spazz Split 7-inch (1995) – 625, Evil Noise and Disgruntled Records
* Charles Bronson / Unanswered split 7-inch (1995) – Trackstar Records
* Charles Bronson / Ice Nine split 7-inch (1996) – Bovine Records
* Charles Bronson / Quill split 7-inch (1996) – Nat Records

## Referències

* ↑ "Middle America brought Illinois' Charles Bronson, a band that took a page both from Infest's youthcrew/grind combo and Spazz's unabashed sense of humor on their many EP, 7-inch, and comp. appearances". "Powerviolence: The Dysfunctional Family of Bllleeeeaaauuurrrgghhh!!". Terrorizer no. 172. July 2008. p. 36-37.
* ↑ Sameet Sharma. «Forcing Nostalgia on Mark McCoy, 20 Years After Charles Bronson's First Show». Vice. [Consulta: January 28, 2022].
* ↑ Pearson, David. Rebel Music in the Triumphant Empire: Punk Rock in the 1990s United States, 2020, p. 124. ISBN 978-0-19-753488-5.
* ↑ Jeralyn Mason, Das Oath review, Prefix Mag, August 1, 2006
* ↑ Felix von Havoc, Maximum Rock'n'Roll No. 219 «Còpia arxivada». Arxivat de l'original el d’octubre 3, 2008. [Consulta: de gener 3, 2024]. Access date: June 19, 2008
* ↑ Ramírez, Carlos. «Interview: Mark McCoy (Charles Bronson, Youth Attack, Absolute Power, Das Oath, Suburbanite)» (en anglès), 05-09-2016. [Consulta: 3 gener 2024].
# Romànovka (Mokroús)

* Per a altres significats, vegeu «Romànovka».
Romànovka (en rus: Романовка) és un poble de l'óblast de Saràtov, a Rússia, segons el cens del 2015 tenia 863 habitants. Pertany al districte municipal de Mokroús.

## Referències

* ↑ «БОЛЬШАЯ САРАТОВСКАЯ ЭНЦИКЛОПЕДИЯ : Фёдоровский район : Ивановка». Arxivat de l'original el 2017-08-18.
* ↑ «Карта Новоузенского уезда Самарской губернии 1890 года». Arxivat de l'original el 2017-08-18.
# Charles Conrad Abbott

Charles Conrad Abbott (Trenton, Nova Jersey, 4 de juny de 1843 – Bristol, Pennsilvània, 27 de juliol de 1919) fou un arqueòleg i naturalista nord-americà.

## Biografia

Va estudiar medicina a la Universitat de Pennsilvània. Durant la Guerra Civil Nord-americana va exercir com a cirurgià a l'Exèrcit de la Unió. es va doctorar per la Universitat de Pennsilvània l'any 1865. L'any 1867 es va casar amb Julia Olden, amb qui va tenir tres fills.
L'any 1876 va anunciar el descobriment de petjades prehistòriques de la presència humana a la Vall de Delaware, que datarien de la primera edat de gel o Glaciació de Kansas, abans de l'època en què es creu que els éssers humans van entrar al continent americà. Des de 1876 fins a 1889, va ser assistent del Museu Peabody d'Arqueologia i Etnologia de Cambridge (Massachusetts), al que va presentar una col·lecció de vint mil peces arqueològiques, a la qual posteriorment va agregar altres col·leccions arqueològiques.
Va ser membre de la Societat d'Història Natural de Boston, membre de la Societat Filosòfica Americana de Filadèlfia i de la Reial Societat d'Antiquaris del Nord de Copenhague.

## Bibliografia

* The Stone Age in New Jersey (1875)
* Upland and Meadow (1886)
* Waste Land Wanderings (1887)
* Outings at Odd Times (1890)
* Recent Archaeological Explorations in the Valley of the Delaware (1892)
* The Birds About Us (1894)
* Travels in a Tree-Top (1894)
* Clear Skies and Cloudy (1899)
* In Nature's Realm (1900)
* Rambles of an Idler (1906)
* Archæologia Nova Cæsarea (1907–09)
* Ten Years' Diggings in Lenape Land (1901–11)

## Referències

* 1 2 Leonard, John William; Marquis, Albert Nelson, eds. (1908) Who's who in America 5, Chicago: Marquis Who's Who, Incorporated, p. 3.
* ↑ Keir B. Sterling, Richard P. Harmond, George A. Cevasco & Lorne F. Hammond (dir.) (1997) Biographical dictionary of American and Canadian naturalists and environmentalists. Greenwood Press (Westport) : xix + 937 p. ISBN 0-313-23047-1
# Charles Correa

Charles Correa (1 de setembre de 1930 - 16 de juny de 2015) fou un arquitecte, urbanista, activista, i teòric indi, una figura fonamental en el panorama mundial de l'arquitectura contemporània.
Estudià arquitectura a la Universitat de Michigan i al Massachusetts Institute of Technology i el 1958 obrí un estudi a Bombai. La seva obra a l'Índia mostra un elaboració molt acurada, que adapta l'arquitectura moderna a una cultura no occidental. En les seves primeres obres utilitza un estil autòcton local dins d'un entorn modern. El plantejament de l'ús de la terra i projectes comunitaris intenten contínuament anar més enllà de les solucions típiques a problemes del tercer món.
En tota la seva obra -des del planejament del Nou Bombai fins al memorial de Mahatma Gandhi (a Sabarmati Ashram, Ahmedabad)- ha dedicat un èmfasi especial a conservar els recursos, l'energia i el clima com els principals factors a l'hora d'ordenar l'espai.
En les últimes quatre dècades, Correa ha realitzat tasques pioneres en temes urbans i refugis de baix cost en el tercer món. Durant els anys 1970-75, va ser Arquitecte en Cap per al Nou Bombai, una ciutat nova de dos milions de persones, a l'altre costat de la badia de la ciutat preexistent. El 1985, el primer ministre Rajiv Gandhi l'anomenà President de la Comissió Nacional d'Urbanització.
Charles Correa morí a la seva residència de Bombai després d'una breu malaltia a l'edat de 84 anys, el 16 de juny de 2015.

## Premis

* Premi Padma Shri (1972)
* Medalla d'Or del RIBA (1984)
* Praemium Imperiale (1994)
* 7è Aga Khan Award for Architecture pel Parlament de Madhya Pradesh (1998)
* Austrian Decoration for Science and Art (2005)
* Premi Padma Vibhushan (2006)

## Referències

* ↑ Jun 17, TNN | Updated:; 2015; Ist, 2:27. «Architect Charles Correa dies at 84 | India News - Times of India» (en anglès). [Consulta: 28 desembre 2019].
* ↑ An Architecture of Independence: The Making of Modern South Asia University of Pennsylvania.
* ↑ «Padma Awards Directory (1954–2009)». Ministry of Home Affairs. Arxivat de l'original el 2013-05-10. [Consulta: 20 juny 2015].
* ↑ «List of medal winners 1848–2008(PDF)». RIBA. Arxivat de l'original el 2014-02-02.
* ↑ «Vidhan Bhavan, (ArchNet)». Arxivat de l'original el 2006-02-08. [Consulta: 20 juny 2015].
* ↑ «Reply to a parliamentary question» (pdf) (en alemany) p. 1714. [Consulta: 1r març 2013].

## Enllaços externs

* Charles Correa Associates Arxivat 2018-03-06 a Wayback Machine. – Pàgina web oficial de l'arquitecte
# Ripoll (desambiguació)

«Ripoll» té aquests significats:
* Ripoll (planta) (Oryzopsis miliacea, Piptatherum miliaceum o P. multiflorum), espècie d'herba originària d'Euràsia
* Club de Futbol Ripoll, club de futbol català de la ciutat de Ripoll
* Topònims:
** Ripoll, capital de la comarca del Ripollès i cap del partit judicial de Ripoll a la província de Girona, Catalunya
** Cases Ripoll, edificis del passeig de Sant Antoni (Tarragona) dissenyats per l'arquitecte modernista Josep Maria Pujol de Barberà
** Clot de Ripoll, torrent afluent per la dreta de la Riera de Madrona
** Estació de Ripoll, estació de ferrocarril a la població de Ripoll a la comarca del Ripollès
** Serra de Ripoll, serra al municipi de Sitges (Garraf)
** Tossal de Ripoll, muntanya al municipi de Campelles a la comarca del Ripollès
** Riu Ripoll, riu de la Depressió Prelitoral, al Vallès Occidental, afluent del Besòs pel marge dret
** El Ripoll (Osor)
* Biografies:
** Acaci Antoni de Ripoll (segles XVI-XVII), jurisconsult i jutge general de Catalunya
** Andreu Ripoll i Muntaner (Barcelona, 1933), enginyer català
** Antoni Ripoll Salvà (Llucmajor, Mallorca, 1844 - Artà, Mallorca, 1916), fundador del Tercer Orde Regular de Sant Francesc a Espanya
** Berenguer Ripoll (Mallorca?, s. XV), cartògraf
** Carlos Ripoll Martínez de Bedoya (Palma, Mallorca, 1958), advocat i polític mallorquí
** Domingo Ripoll y Gimeno (Vilallonga, Safor, 1810 - 1887), militar i polític valencià
** Eduard Ripoll i Perelló (Tarragona, 1923 - Barcelona, 2006), arqueòleg i historiador català
** Gaietà Ripoll i Pla (Solsona, 1778 - València, 1826), mestre de Russafa que morí a la forca per promoure l'ensenyament laic durant la Dècada Ominosa
** Gisela Ripoll López, arqueòloga espanyola
** José Joaquín Ripoll Serrano (Alacant, 1957), arquitecte i polític valencià
** Ricard Ripoll i Villanueva (Sueca, 1959), professor universitari de literatura i de traducció literària
** Tomàs Ripoll (Tarragona, 1655 — Roma, 1747), General de l'Orde dels Predicadors (1725 -1747), prior de Santa Caterina de Barcelona i qualificador de la Santa Inquisició
# Ripoll Motor Club

El Ripoll Motor Club és una entitat esportiva catalana dedicada al motociclisme amb seu a Ripoll. Organitza l'Obert de trial de Ripoll, puntuable per al Campionat de Catalunya de trial, el Trial de Clàssiques i Trial del Gall, puntuable per a les Copes de Catalunya i d'Espanya de trial clàssiques.

## Referències

* ↑ «Ripoll Moto Club». enciclopedia.cat. GEC - Enciclopèdia de l'esport català. [Consulta: 9 juny 2016].
# Christy Hemme

Christina Lee Hemme (28 d'octubre del 1980), més coneguda al ring com a Christy Hemme és una actriu, cantant, model i lluitadora professional estatunidenca que treballa a la Total Nonstop Action Wrestling (TNA). També se la coneix per haver treballat a la World Wrestling Entertainment (WWE).

## Enllaços externs

* Christy Hemme al MySpace (anglès)
# Caves Freixenet

Les Caves Freixenet és una obra noucentista de Sant Sadurní d'Anoia (Alt Penedès) protegida com a Bé Cultural d'Interès Local.

## Descripció

Gran nau central rectangular, flanquejada per dos cossos de tres pisos cadascun, el darrer amb galeria tancada. Cal destacar especialment el motiu ornamental de la façana, que és un gran plafó ceràmic amb el nom de les caves i motius referents al vi.

## Referències

* ↑ «Caves Freixenet». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 23 octubre 2017].

## Enllaços externs

* Caves Freixenet Arxivat 2016-03-03 a Wayback Machine., fitxa del catàleg de l'Ajuntament
# Caves Llopart

Llopart és una empresa familiar de viticultors establerta a Subirats que elabora vi blanc, vi rosat i escumós Corpinnat.

## Història

El primer document que conserva la família és del 7 de gener del 1385, quan Bernat Llopart va rebre la cessió d'unes vinyes. No obstant, va ser el 1887, quan Pere Massana va començar a etiquetar el seu cava amb el nom de la casa familiar de Subirats, Llopart. La família disposa de 95 hectàrees de vinya.
Des del 2016 aquestes caves formen part dels programes per donar a conèixer Catalunya de Barcelona Turisme i de l'Agència Catalana de Turisme i ofereixen visites guiades a la masia.
El 2017 se li va concedir la Creu de Sant Jordi per la qualitat dels seus productes i la voluntat d'innovació constant.

## Referències

* 1 2 «Caves Llopart, guardonada amb la Creu de Sant Jordi 2017». Nació Digital, 14-04-2017 [Consulta: 14 abril 2017].
* ↑ «El Govern distingeix amb la Creu de Sant Jordi 29 personalitats i 24 entitats». Govern.cat, 11-04-2017 [Consulta: 12 abril 2017]. Arxivat 19 de maig 2017 a Wayback Machine. «Còpia arxivada». Arxivat de l'original el 2017-05-19. [Consulta: 14 abril 2017].
# Christina Rosenvinge

Christina Rosenvinge (Madrid, 29 de maig de 1964) és una cantant i compositora espanyola.
De pares danesos, va destacar com a adolescent amb Ella y Los Neumáticos, Álex & Christina amb la seva llavors parella Álex de la Nuez, o Christina y Los Subterráneos. Va compartir sessions de gravació i concerts amb Steve Shelley i el guitarrista Lee Ranaldo de Sonic Youth just després de traslladar-se a Nova York el 1999. Va enregistrar tres àlbums en anglès editats per Smells Like Records abans de tornar a Espanya. El 2018 va ser guardonada amb el Premio Nacional de las Músicas Actuales. Interpreta tot tipus d'estils com noise, tango, bolero i pop. El 2018 va publicar l'àlbum, Un hombre rubio on revisa clixés sobre la masculinitat i és un homenatge al seu pare.

## Discografia
### Amb Álex & Christina

* Alex y Christina (1987)
* El ángel y el diablo (1989)

### Amb Christina y Los Subterráneos

* Que me parta un rayo (1992)
* Mi pequeño animal (1994)

### Solo

* Cerrado (1997)
* Flores raras (1998)
* Frozen Pool (16 gener 2001) Smells Like Records
* Foreign Land (2002)
* Continental 62 (20 febrer 2006)
* Alguien que cuide de mí – Grandes éxitos (2007)
* Verano fatal (2007) with Nacho Vegas
* Tu labio superior (2008)
* Tu labio inferior (2008)
* La joven Dolores (2011)
* Un caso sin resolver (2011)
* Lo nuestro (2015), amb Raül Fernández ‘Refree’
* Un hombre rubio (2018)

## Referències

* ↑ Serrano, Nacho. «Álex de la Nuez denuncia en las redes varios plagios de «Hago chas y aparezco a tu lado»» (en castellà). ABC, 20-08-2019. [Consulta: 15 agost 2021].
* 1 2 3 4 5 Freire, Juan Manuel. «Christina Rosenvinge, final de cicle». El Periódico, 15-01-2020. [Consulta: 7 juliol 2020].
* ↑ Navarro, Fernando «Christina Rosenvinge, Premio Nacional de las Músicas Actuales» (en castellà). El País [Madrid], 11-10-2018. ISSN: 1134-6582.
* ↑ «Christina Rosenvinge». Centre de Cultura Contemporània de Barcelona. [Consulta: 7 juliol 2020].
# Roberto Conesa Escudero

Roberto Conesa Escudero (Madrid, 1917 - 27 de gener de 1994) fou un funcionari de policia espanyol, agent de la Brigada Político-Social. Estigué implicat en la repressió política posterior a la Guerra Civil espanyola i ja, durant la Transició espanyola i la 2a Restauració borbònica, encarregat de la lluita antiterrorista contra ETA i els GRAPO. També treballà pel dictador Rafael Leónidas Trujillo a Santo Domingo (capital de la República Dominicana).

## Carrera professional

Roberto Conesa va ingressar en el Cos General de Policia el 1939 i després de diversos ascensos va ser nomenat cap de la Brigada Político-Social fins que aquesta va ser dissolta el 1976. En aquesta etapa va treballar com a infiltrat en diverses organitzacions de l'oposició política (Comissions Obreres i Partit Comunista d'Espanya) i va ser especialista en la captació de confidents. Es va fer conegut entre els sectors clandestins d'esquerres pels seus brutals mètodes d'interrogatori i tortura. Alguns personatges destacats que recorden haver passat per les seves mans són el sindicalista Marcelino Camacho i l'escriptor Fernando Sánchez Dragó. També sembla haver estat implicat en la detenció de "les Tretze Roses" i en l'assassinat-muntatge policial del cas Scala contra la CNT en els primers anys de la incipient democràcia.
Després de la dissolució de la Brigada Polític-Social va ser destinat a la Comissaria general d'informació de 1975 a 1979, romanent en València durant un any, sent anomenat d'urgència pel ministre de la Governació, Rodolfo Martín Villa, per resoldre els segrests d'Antonio María de Oriol y Urquijo, president del Consell d'Estat, i del tinent general Emilio Villaescusa Quilis, president del Consell Suprem de Justícia Militar. Després del seu alliberament, l'11 de febrer d'aquest any, Roberto Conesa va rebre la medalla d'or al mèrit policial i va començar a ser anomenat el superagent.
Al seu enterrament, ocorregut en plena vaga general a Espanya, no va acudir cap representant del Govern espanyol.

## Referències

* ↑ Muere el 'superagente' Conesa, antiguo jefe de la Brigada Político-Social a El País
* 1 2 Pérez, Moisés. «Roberto Conesa, un torturador a l'ombra de les trames parapolicials». ElTemps.cat, 27-01-2019. [Consulta: 28 gener 2019].
* ↑ El jueves fue enterrado en Madrid el ex jefe de la Brigada Político-Social
# Chris Perret

Chris Perret (França, 26 de juny de 1930 - Deià, 6 de desembre de 1965) fou un politòleg i poeta francoamericà.
Va rebre la primera educació a França, i hi va rebre la primera educació; tanmateix, més tard partí als Estats Units, on es va graduar el 1947 i va servir a la marina americana en el Carib i Alemanya.
A principis dels anys 50 va estudiar a l'Institut de Ciències Polítiques de la Sorbona i de tot d'una es va interessar per la poesia, que amb algunes de les seves il·lustracions varen aparèixer a revistes de l'època. Va publicar dos volums de poemes: Sang i uns altres poemes i Memòries d'un Paràsit. En el moment de la seva mort estava treballant en la seva primera novel·la llarga, Homus, i en traduccions dels poetes de surrealistes francesos.
Va morir d'un atac de cor el 6 de desembre de 1965 a Deià, Mallorca.
# Robert Bruce Horsfall

Robert Bruce Horsfall (21 d'octubre del 1869 – 24 de març del 1948) fou un il·lustrador de la vida silvestre dels Estats Units. Les seves pintures foren publicades en diverses obres de principis del segle xx, incloent-hi Warblers of North America, de Frank M. Chapman.
Nasqué a Clinton (Iowa) el 1869, fill de John Tomlin i Anne Buttersby Horsfall. Estudià a l'Acadèmia d'Art de Cincinnati i, més endavant, a escoles d'art de Múnic i París. El 1906 es casà amb Carra Elisabeth Hunting, amb qui tingué un fill biològic i un altre d'adoptat. Se n'han exhibit obres al Museu Peabody d'Història Natural (Universitat Yale) i la Sala Guyot de la Universitat de Princeton. Morí el 24 de març del 1948 a Long Branch (Nova Jersey).

## Referències

* ↑ «Robert Bruce Horsfall» (en anglès). The Annals of Iowa, 29, 6, 1948, pàg. 489-490. DOI: 10.17077/0003-4827.6701.
# Robert Brugère

Robert Brugère (París, 21 d'octubre de 1903 - Saint-Cloud, 6 de setembre de 1933) va ser un ciclista francès, que fou professional entre 1928 i 1933. Del seu palamarès destaca el París-Le Havre de 1930.

## Palmarés

* 1928
** Vencedor d'una etapa del Critérium des Aiglons
* 1930
** 1r al París-Le Havre
** 1r al Critérium National du Printemps
* 1931
** 1r al Circuit de l'Indre
* 1932
** 2n a la París-Limoges
* 1933
** 2n a la París-Limoges

### Resultats al Tour de França

* 1931. Abandona
* 1932. 52è de la classificació general
* 1933. 24è de la classificació general

## Enllaços externs

* Fitxa a sitiodeciclismo.net
* Fitxa a museociclismo.it
* Fitxa a cyclebase.nl
# Charles Guillaume Sepher

Charles Guillaume Sepher, (París, 1753 - Idem, 23 de gener, 1836), va ser un general de divisió de la Revolució Francesa.

## Registres de serveis

Va entrar al servei el 6 de desembre de 1773, com a soldat dels Royal Dragons, i va ser donat d'alta el 30 de març de 1777.
El 13 de juliol de 1789 va esdevenir tinent de la guàrdia nacional de París, aleshores comandant de batalló, i va ser ascendit a general de brigada el 5 de juliol de 1793. Va ser elevat al grau de general de divisió el 22 de juliol següent i el 26 de juliol, va prendre el comandament de l'exèrcit de les costes de Cherbourg on va ser un dels responsables de la Massacre d'Avranches.
Va ser suspès de les seves funcions l'1 de desembre de 1793, arran d'una denúncia del general Hanriot, i va ser rellevat al cap d'un any i mig de la seva suspensió el 2 de juliol de 1795, però no va ser retornat al servei actiu.
Va morir el 23 de gener de 1836 a París.

## Fonts

* (anglès) «Generals que van servir a l'exèrcit francès durant el període 1789-1814: Eberle a Exelmans [arxiu]»
* Étienne Charavay, Correspondance générale de Carnot, volum 4, imprimerie Nationale, 1907, p. 85.
* (polonès) «Napoléon.org.pl [archive]»
* Charles Théodore Beauvais i Vincent Parisot, Victoires, conquêtes, revers et guerres civiles des Français, depuis les Gaulois jusqu’en 1792, volum 26, C.L.F Panckoucke, gener 1822, 414 p. (llegir en línis [arxiu]), p. 192.
* Georges Six, Dictionnaire biographique des généraux & amiraux français de la Révolution et de l'Empire (1792-1814), París: Librairie G. Saffroy, 1934, 2 vol., p. 447
# Charles Hall Grandgent

Charles Hall Grandgent (Dorchester, Massachusetts, 1862 — Cambridge, Massachusetts, 1939) va ser un filòleg romanista estatunidenc, especialista en italianística.

## Vida

Grandgent va estudiar a la Universitat Harvard i es va graduar el 1883. Després d'una etapa com a professor d'ensenyament secundari, va ser professor a la mateixa universitat entre 1896 i 1932. Va escriure diversos estudis sobre Dante Alighieri (1917 i 1924). També és autor de nombroses obres sobre lingüística històrica, particularment una Introduction to Vulgar Latin (1907), traduïda al castellà per Francesc de Borja Moll (1928).
De 1902 i fins a 1911 fou secretari de la Modern Language Association, i el 1912 en fou també president. El 1923, quan es va fundar, va ser nomenat president honorari de la American Association of Teachers of Italian. El 1913 va ser escollit com a membre de la American Academy of Arts and Sciences.
La Dante society of America ha instituït un premi, The Charles Hall Grandgent Award, que s'atorga anualment.

## Referències

* ↑ «Charles Hall Grandgent». Gran Enciclopèdia Catalana. Barcelona: Grup Enciclopèdia Catalana.
# Rock the House

Rock the House és el tercer senzill de l'àlbum de debut de la banda britànica Gorillaz, anomenat també Gorillaz. Es va llançar a la fi de l'any 2001 sota la producció de Dan the Automator. El senzill arribà a la 18a posició a la llista britànica. La cançó compta amb la col·laboració vocal de Del tha Funkee Homosapien.
El videoclip fou dirigit per Jamie Hewlett i Pete Candeland. Aquest es caracteritza per la representació de Del tha Funkee Homosapien com un fantasma blau que apareix de l'interior de Russel Hobbs. Al principi hi apareix una referència a la pel·lícula The Shining.

## Llista de cançons
### CD1

* "Rock the House"
* "The Sounder" (edit)
* "Faust"
* "Rock the House" (enhanced video)

### CD2

* "Rock the House"
* "Ghost Train"
* "19-2000"
* "19-2000" (enhanced video)

### Cassette

* "Rock the House"
* "The Sounder" (edit)
* "Ghost Train"
# Rosa López

Rosa María López Cortés, més coneguda com a Rosa López o Rosa d'Espanya, (Láchar, Granada, 14 de gener de 1981) és una cantant andalusa. Guanyadora del concurs televisiu Operación Triunfo en la seva primera edició (2001), i del concurs televisiu Mira Quién Baila! en la seva tercera edició (2006). El 2002 va ser triada per a representar Espanya al Festival d'Eurovisió que es va celebrar a Tallinn (Estònia) on va quedar en 7a posició amb la cançó Europe's living a celebration.

## Referències

* ↑ Bohlman, Philip V. The music of European nationalism (en anglès). Santa Barbara, Calif.: ABC-CLIO, 2004, p. 2. ISBN 978-1-57607-270-7.
# Chaldasaigas

Chaldasaigas (en francès Chaudes-Aigues) és un municipi francès, situat a la regió d'Alvèrnia-Roine-Alps, al departament de Cantal. Està situat a l'Aubrac. Va ser el primer lloc on es va originar l'energia geotèrmica.

## Referències

* ↑ Toponímia occitana